b"\n_START_ARTICLE_\nSlaget ved \xc3\x87e\xc5\x9fme\n_START_SECTION_\nSlaget\n_START_PARAGRAPH_\nTyrkerne \xc3\xa5pnet ild rundt 11:45, fulgt av russerne like etter. Tre av de russiske linjeskipene hadde problemer med \xc3\xa5 holde formasjonen; Evropa snudde rundt og kom tilbake bak Rostislav, Tri Svjatitelja sirklet rundt det andre tyrkiske fart\xc3\xb8yet f\xc3\xb8r det kom tilbake til den russiske linjen, og ble underveis feilaktig angrepet av Tri Ierarkha, and Sv. Januarij snudde rundt f\xc3\xb8r den kom tilbake inn i linjen._NEWLINE_Admiral Spiridov i Sv. Evstafij, var involvert i en kamp p\xc3\xa5 n\xc3\xa6rt hold med Hasan Pasha p\xc3\xa5 Real Mustafa, som plutselig sto i brann. Skipets hovedmast falt ned og landet p\xc3\xa5 dekket til Sv. Evstafij. Som f\xc3\xb8lge av dette eksploderte det russiske skipet, og bare noe \xc3\xb8yeblikk senere gikk ogs\xc3\xa5 Real Mustafa i lufta._NEWLINE_If\xc3\xb8lge Elphinstone hadde Spiridov og greve Fjodor Orlov (broren til \xc3\xb8verstkommanderende), forlatt Sv. Evstafij f\xc3\xb8r kampene kom p\xc3\xa5 n\xc3\xa6rt hold. Spiridov endte opp p\xc3\xa5 Tri Svjatitelja. Sv. Evstafij's kaptein, Kruse, overlevde ogs\xc3\xa5. Rundt 14:00 var kampene slutt, ettersom tyrkerne hadde kuttet kablene sine og flyttet fl\xc3\xa5ten s\xc3\xb8rover og inn i bukta, hvor de dannet en defensiv linje p\xc3\xa5 8 linjeskip, en andre linje, og resten bak._NEWLINE_Hele dagen den 6. juli bombarderte russerne tyrkernes skip og landstillinger. Rundt kl. 12:30 den 7. juli sendte Orlov Samuel Greig, (som var overf\xc3\xb8rt til Rostislav) for \xc3\xa5 angripe med Evropa, Rostislav og Ne tron menya som dannet en s\xc3\xb8r-nord linje mot tyrkerne, med Saratov i reserve. Nadezjda angrep batteriene p\xc3\xa5 \xc3\xb8stsida av inngangen til bukta, Afrika angrep batteriene p\xc3\xa5 vestsida, og Grom l\xc3\xa5 n\xc3\xa6r Afrika. Rundt kl. 01:30 gjorde ild fra Grom og/eller Ne tron menya at et tyrkisk linjeskip eksploderte etter at hovedtoppseilet tok fyr, og brannen spredte seg raskt til andre linjeskip. Innen kl. 02:00 hadde to tyrkiske linjeskip g\xc3\xa5tt i lufta og flere sto i brann, og Greig sendte inn tre ildskip (det fjerde, som s\xc3\xa5 faren, holdt seg unna), som bidro til brenningen av nesten hele den tyrkiske fl\xc3\xa5ten. Rundt kl. 04:00 sendte tyrkerne inn b\xc3\xa5ter for \xc3\xa5 berge de to linjeskipene som ikke sto i brann, men et av disse tok fyr mens det var under tauing. Det andre, Rodos, klarte seg og ble tatt til fange sammen med fem galeier. Kampene sluttet rundt kl. 08:00 om morgenen._NEWLINE_Russernes tap var 14 drepte den 5. juli, pluss 636 som ble drept p\xc3\xa5 Sv. Evstafij, og rundt 30 skadede, og 11 drepte den 7. juli. De tyrkiske tapene var langt h\xc3\xb8yere. H\xc3\xbcsameddin, Hasan Pasha og Cafer Bey overlevde. H\xc3\xbcsameddin ble fjernet fra sin stilling, som ble gitt til Cafer Bey. Dette var det eneste fl\xc3\xa5teslaget av betydning under den russisk-tyrkiske krig.\n_START_SECTION_\nBetydning\n_START_PARAGRAPH_\nSlaget ved \xc3\x87e\xc5\x9fme ble utkjempet p\xc3\xa5 samme dag som Slaget ved Larga. Det var det st\xc3\xb8rste nederlaget for den tyrkiske marinen siden Slaget ved Lepanto i 1571. Slaget ga russerne stor tiltro til sin fl\xc3\xa5te, og det gjorde det mulig for russerne \xc3\xa5 kontrollere Egeerhavet i lang tid. Nederlaget til den tyrkiske fl\xc3\xa5ten satte ogs\xc3\xa5 fart i oppr\xc3\xb8rene blant minoritetsgrupper i Det osmanske riket, spesielt de ortodoks-kristne nasjonene p\xc3\xa5 Balkanhalv\xc3\xb8ya, noe som hjalp russernes arme i \xc3\xa5 beseire Tyrkia._NEWLINE_Katarina den store bestilte fire monumenter til minne om seieren: Tsjesmapalasset og St. Johanneskirken ved Tsjesmapalasset i St. Petersburg (1774\xe2\x80\x9377), Tsjesmaobelisken i Gattsjina (1775), og Tsjesmakolonnen ved Katarinapalasset i Tsarskoje Selo (1778)."